Către,

**MUNICIPIUL TÂRGOVIȘTE**

**CONSILIUL LOCAL AL MUNICIPIULUI TÂRGOVIȘTE**

str. Revoluției, nr. 1-3

 Societatea Comercială ................................................................ , cu sediul în ................, .....................................................................,,,,,,,,,,,,, Jud. Dâmbovița, înmatriculată la Registrul Comerțului de pe lângă Tribunalul Dâmbovița sub nr........................., C.U.I ....................., tel. ................................, fax ..............................., prin administrator ..........................................................,

în temeiul art. 30 alin. (5) din Legea nr. 273/2006 privind finanțele publice locale, cu modificările și completările ulterioare, și art. 7 alin. (1) și (11) din Legea contenciosului administrativ nr. 554/2004, în termenul legal, formulăm prezenta

**CONTESTAȚIE**

prin care solicităm revocarea**/anularea** Hotărârii Consiliului Local nr. 142 din 22.12.2023 privind aprobarea taxei de salubrizare la nivelul municipiului Târgoviște, Hotărârile ADI nr. 415/26.10.2023, nr. 421/14.11.2023, 422/28.11.2023 și nr. 423/28.11.2023 pentru următoarele

**MOTIVE:**

 **În fapt**, la data de 22.12.2023 în ședința Consiliului Local al Mun. Târgoviște, s-a adoptat Hotărârea Consiliului Local nr. 142/22.12.2023privind aprobarea taxei de salubrizare la nivelul municipiului Târgoviște.

 Această nouă taxă specială de salubrizare, după cum se arată în preambulul Hotărârii Consiliului Local nr. 142/22.12.2023, este instituită în baza următoarelor dispoziții legale: Legea serviciilor comunitare de utilități publice nr. 51/2006 [art. 1 alin. (2) lit. e; art. 2 lit. i; art. 10 alin. (12), (13), (15), cu modificările și completările ulterioare; Legea nr. 101/2006 - Legea serviciului de salubrizare a localităților (art. 2 alin. (1) și (2); art. 6 alin. (1) lit. k; art. 9 alin. (1) lit. f), alin. (2), art. 20 alin. (2) lit. e), art. 26 lit. b) și c), cu modificările și completările ulterioare; Codul fiscal (art. 484 și 485); Legea nr. 273/2006 privind finanțele publice locale (art. 30), cu modificările și completările ulterioare; Statutul Asociației de Dezvoltare Intercomunitară „Management Integrat al Deșeurilor în Județul Dâmbovița”, actualizat; Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare.

 Astfel, prin interpretarea sistematică și metodică a textelor legale avute în vedere de Municipiul Târgoviște prin Consiliul Local al Municipiului Târgoviște pentru Hotărârea Consiliului Local Nr. 142/2023, trebuie observat că Unitatea Administrativ Teritorială (U.A.T.) Municipiul Târgoviște dispune deja de un sistem de salubrizare ce include și taxa de salubrizare, scopurile economice și sociale statuate în art. 2 alin. (1) și (2) din Legea serviciului de salubrizare a localităților nr. 101/2006 fiind deja satisfăcute.

 **Analizând prevederile Legii nr. 101/2006, constatăm următoarele;**

#### **Art. 41. -**

***(1)****Autoritățile administrației publice locale au competențe exclusive să calculeze și să aprobe valoarea reducerii facturii utilizatorilor casnici sau, după caz, valoarea reducerii taxei de salubrizare plătite de utilizatorii casnici, în funcție de sumele încasate de la organizațiile care implementează obligațiile privind răspunderea extinsă a producătorului.*

***(2)****Dispozițiile prevăzute la alin. (1) se aplică în mod corespunzător și de către asociațiile de dezvoltare intercomunitară la calcularea și aprobarea valorii reducerii facturii pentru utilizatorii casnici, în cazul plății contravalorii serviciului prin tarif.*

***(3)****În cazul modalității de plată prin taxă, asociațiile de dezvoltare intercomunitară repartizează sumele aferente gestionării deșeurilor de ambalaje municipale încasate de la organizațiile care implementează obligațiile privind răspunderea extinsă a producătorilor către membrii asociați, proporțional cu cantitățile de deșeuri de hârtie, metal, plastic și sticlă colectate din raza administrativ-teritorială a acestora, în vederea calculării și aprobării de către autoritățile administrației publice locale ale fiecărei unități administrativ-teritoriale a reducerii taxei de salubrizare pentru utilizatorii casnici.*

***(4)****În modalitatea de plată prin taxă, autoritățile administrației publice locale ale unității/subdiviziunii administrativ-teritoriale calculează și aprobă taxa de salubrizare la nivelul sumei dintre taxa distinctă plătită de utilizatori pentru gestionarea deșeurilor de hârtie, metal, plastic și sticlă și taxa distinctă pentru gestionarea deșeurilor reziduale. Taxa distinctă pentru gestionarea deșeurilor de hârtie, metal, plastic și sticlă prevăzută la art. 17 alin. (5)*[*lit. i)*](https://lege5.ro/App/Document/ha3tsnbtgi4a/ordonanta-de-urgenta-nr-92-2021-privind-regimul-deseurilor?pid=512201448&d=2023-12-25#p-512201448)*din Ordonanța de urgență a Guvernului nr. 92/2021, aprobată cu modificări și completări prin Legea*[*nr. 17/2023*](https://lege5.ro/App/Document/geztcnbtgi2dc/legea-nr-17-2023-pentru-aprobarea-ordonantei-de-urgenta-a-guvernului-nr-92-2021-privind-regimul-deseurilor?d=2023-12-25)*, se calculează la nivelul tarifului distinct pentru gestionarea deșeurilor de hârtie, metal, plastic și sticlă pentru activitățile desfășurate de operatori, prevăzut la art. 40*[*alin. (2)*](https://lege5.ro/App/Document/ge2daojxgmytm/legea-serviciului-de-salubrizare-a-localitatilor-nr-101-2006?pid=541650181&d=2023-12-25#p-541650181)*, din care se scade valoarea reducerii taxei din sumele încasate de la organizațiile care implementează obligațiile privind răspunderea extinsă a producătorilor, calculat în conformitate cu normele metodologice elaborate și aprobate de A.N.R.S.C.*

***Art. 42***

*(4) În cazul contractelor de delegare încheiate de asociațiile de dezvoltare intercomunitară prin care este stabilită modalitatea de plată prin taxă, asociațiile de dezvoltare intercomunitară au competențe exclusive, în vederea operaționalizării instrumentului* ***economic „plătește pentru cât arunci", să calculeze factorii de ajustare a taxei de salubrizare*** *stabilite pentru zona urbană, respectiv pentru zona rurală, pe baza cantității de deșeuri efectiv colectate, la nivel de an, din fiecare unitate administrativ-teritorială membră a asociației, inclusiv nivelul taxei de salubrizare pentru fiecare unitate administrativ-teritorială în parte, astfel încât să nu se modifice cantitatea totală de deșeuri contractată, calculată pe baza indicelui mediu de generare a deșeurilor municipale din zona urbană, respectiv din zona rurală, prevăzut în contract.*

#### **Art. 51. -**

***(1)****În modalitatea de plată a contravalorii serviciului de salubrizare prin tarif, autoritatea deliberativă a unității/subdiviziunii administrativ-teritoriale are obligația să instituie și să aprobe o taxă de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul, de până la de 3 ori mai mare decât nivelul rezultat din tarifele cumulate pentru gestionarea deșeurilor municipale aplicat utilizatorilor cu contract.*

***(2)****Taxa de salubrizare pentru utilizatorii fără contract se stabilește de către autoritățile administrației publice locale ale unității/subdiviziunii administrativ-teritoriale la un nivel care să fie motivant pentru încheierea contractului de prestări servicii cu operatorul și nu se fundamentează pe elemente de cheltuieli.*

***(3)****Sumele încasate din taxa de salubrizare se utilizează de către autoritățile administrației publice locale ale unității/subdiviziunii administrativ-teritoriale la plata facturilor lunare emise de operator, la tariful în lei/tonă, pentru acoperirea costurilor de gestionare a cantităților de deșeuri provenite de la utilizatorii fără contract.*

#### **Art. 52. -**

***(1)****Tariful distinct pentru gestionarea deșeurilor de hârtie, metal, plastic și sticlă pentru activitățile desfășurate de operatori, respectiv tariful distinct pentru gestionarea deșeurilor reziduale, prevăzute la art. 17 alin. (5)*[*lit. f)*](https://lege5.ro/App/Document/ha3tsnbtgi4a/ordonanta-de-urgenta-nr-92-2021-privind-regimul-deseurilor?pid=410584472&d=2023-12-25#p-410584472)*din Ordonanța de urgență a Guvernului nr. 92/2021, aprobată cu modificări și completări prin Legea*[*nr. 17/2023*](https://lege5.ro/App/Document/geztcnbtgi2dc/legea-nr-17-2023-pentru-aprobarea-ordonantei-de-urgenta-a-guvernului-nr-92-2021-privind-regimul-deseurilor?d=2023-12-25)*, se calculează și se aprobă de către autoritatea deliberativă a unității/subdiviziunii administrativ-teritoriale sau, după caz, de adunarea generală a asociației de dezvoltare intercomunitară, pe baza tarifelor aprobate pentru activitățile componente ale serviciului, în conformitate cu normele metodologice elaborate și aprobate de A.N.R.S.C.*

***(2)****Tarifele distincte prevăzute la alin. (1) se calculează și se aprobă, prin aceeași hotărâre, la orice aprobare a unui tarif component al vreunei activități desfășurate de operatori pe fluxul deșeurilor municipale.*

***(3)****Autoritatea deliberativă a unității/subdiviziunii administrativ-teritoriale are competență exclusivă să calculeze și să aprobe taxele distincte pentru utilizatori prevăzute la art. 17 alin. (5)*[*lit. i)*](https://lege5.ro/App/Document/ha3tsnbtgi4a/ordonanta-de-urgenta-nr-92-2021-privind-regimul-deseurilor?pid=512201448&d=2023-12-25#p-512201448)*din Ordonanța de urgență a Guvernului nr. 92/2021, aprobată cu modificări și completări prin Legea*[*nr. 17/2023*](https://lege5.ro/App/Document/geztcnbtgi2dc/legea-nr-17-2023-pentru-aprobarea-ordonantei-de-urgenta-a-guvernului-nr-92-2021-privind-regimul-deseurilor?d=2023-12-25)*, pe baza tarifelor distincte prevăzute la*[*alin. (1)*](https://lege5.ro/App/Document/ge2daojxgmytm/legea-serviciului-de-salubrizare-a-localitatilor-nr-101-2006?pid=541650271&d=2023-12-25#p-541650271)*, astfel:*

***a)****taxa distinctă pentru gestionarea deșeurilor de hârtie, metal, plastic și sticlă se calculează și se aprobă la nivelul tarifului distinct aferent pentru activitățile desfășurate de operatori, din care se scade, după caz, valoarea reducerii taxei din sumele încasate de la organizațiile care implementează obligațiile privind răspunderea extinsă a producătorilor;*

***b)****taxa distinctă pentru gestionarea deșeurilor reziduale se aprobă la nivelul tarifului distinct pentru gestionarea deșeurilor reziduale.*

***(4)****Utilizatorii plătesc o singură taxă, respectiv taxa de salubrizare, care reprezintă suma taxelor distincte prevăzute la alin. (3).*

***(5)****În vederea acoperirii costurilor de administrare a taxei de salubrizare, autoritatea deliberativă a unității/subdiviziunii administrativ-teritoriale poate aproba un nivel mai mare al taxei cu până la 5%.*

***(6)****În aplicarea dispozițiilor art. 17 alin. (5)*[*lit. i)*](https://lege5.ro/App/Document/ha3tsnbtgi4a/ordonanta-de-urgenta-nr-92-2021-privind-regimul-deseurilor?pid=512201448&d=2023-12-25#p-512201448)*din Ordonanța de urgență a Guvernului nr. 92/2021, aprobată cu modificări și completări prin Legea*[*nr. 17/2023*](https://lege5.ro/App/Document/geztcnbtgi2dc/legea-nr-17-2023-pentru-aprobarea-ordonantei-de-urgenta-a-guvernului-nr-92-2021-privind-regimul-deseurilor?d=2023-12-25)*, autoritatea deliberativă a unității/subdiviziunii administrativ-teritoriale are obligația să aprobe o taxă de salubrizare pentru separarea incorectă a deșeurilor municipale la un nivel de până la 2 ori mai mare decât taxa de salubrizare aplicată utilizatorilor care separă în mod corespunzător deșeurile.*

 **De asemenea din Planul național de gestionare a deșeurilor, din 20.12.2017, parte integrantă din**[**Hotărârea nr. 942/2017**](https://lege5.ro/App/Document/gi3diojvge3a/hotararea-nr-942-2017-privind-aprobarea-planului-national-de-gestionare-a-deseurilor) **întâlnim următoarele definiții;**

*Deșeuri menajere - deșeuri provenite din gospodării/locuințe, inclusiv fracțiile colectate separat, și care fac parte din categoriile 15.01 și 20 din anexa*[*nr. 2*](https://lege5.ro/App/Document/gm3tgnrw/hotararea-nr-856-2002-privind-evidenta-gestiunii-deseurilor-si-pentru-aprobarea-listei-cuprinzand-deseurile-inclusiv-deseurile-periculoase?pid=22526821&d=2023-12-25#p-22526821)*la Hotărârea Guvernului nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu completările ulterioare (Ordinul Președintelui ANRSC*[*nr. 82/2015*](https://lege5.ro/App/Document/gyydgnjsgu/ordinul-nr-82-2015-privind-aprobarea-regulamentului-cadru-al-serviciului-de-salubrizare-a-localitatilor?d=2023-12-25)*privind aprobarea*[*Regulamentului-cadru*](https://lege5.ro/App/Document/gyydgnjsgy/regulamentul-cadru-al-serviciului-de-salubrizare-a-localitatilor-din-09032015?d=2023-12-25)*al serviciului de salubrizare a localităților,*[*art. 4*](https://lege5.ro/App/Document/gyydgnjsgy/regulamentul-cadru-al-serviciului-de-salubrizare-a-localitatilor-din-09032015?pid=76214477&d=2023-12-25#p-76214477)*)*

*Tarif - în acest context, "tariful de salubrizare" -tariful plătit de către utilizatorii serviciul de salubrizare - definiți conform Legii serviciului de salubrizare a localităților*[*nr. 101/2006*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?d=2023-12-25)*, republicată, cu modificările și completările ulterioare - către operatorul de servicii de salubrizare autorizat de către administrația publică locală, în baza unui contract de prestări servicii încheiat între utilizatorul serviciului și operator, în cadrul contractului de delegare a gestiunii serviciului de salubrizare*

*Taxă - în acest context "taxa de salubrizare" - taxa locală cu destinație specială, ce are drept scop acoperirea cheltuielilor serviciului de salubrizare și care se plătește de către utilizatorii sistemului de salubrizare către administrația publică locală. Taxa se stabilește și se aprobă de către Consiliul Local, în baza următoarelor prevederi legale: art. 8 alin. (3)*[*lit. i*](https://lege5.ro/App/Document/gm2donrwha/legea-serviciilor-comunitare-de-utilitati-publice-nr-51-2006?pid=64049027&d=2023-12-25#p-64049027)*-*[*k*](https://lege5.ro/App/Document/gm2donrwha/legea-serviciilor-comunitare-de-utilitati-publice-nr-51-2006?pid=110627703&d=2023-12-25#p-110627703)*, art. 9 alin. 2*[*lit. d*](https://lege5.ro/App/Document/gm2donrwha/legea-serviciilor-comunitare-de-utilitati-publice-nr-51-2006?pid=64049047&d=2023-12-25#p-64049047)*, art. 10*[*alin.5*](https://lege5.ro/App/Document/gm2donrwha/legea-serviciilor-comunitare-de-utilitati-publice-nr-51-2006?pid=250283358&d=2023-12-25#p-250283358)*, art. 42 alin. 1*[*lit. c*](https://lege5.ro/App/Document/gm2donrwha/legea-serviciilor-comunitare-de-utilitati-publice-nr-51-2006?pid=110738673&d=2023-12-25#p-110738673)*, art. 43*[*alin. 4*](https://lege5.ro/App/Document/gm2donrwha/legea-serviciilor-comunitare-de-utilitati-publice-nr-51-2006?pid=110738759&d=2023-12-25#p-110738759)*din Legea nr. 51/2006 privind serviciile comunitare de utilități publice, cu modificările și completările ulterioare;*[*art. 25*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?pid=68407462&d=2023-12-25#p-68407462)*-*[*27*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?pid=68407482&d=2023-12-25#p-68407482)*din Legea nr. 101/2006 a serviciului de salubrizare a localităților, cu modificările și completările ulterioare;*[*art. 30*](https://lege5.ro/App/Document/ha3tgnjw/legea-nr-273-2006-privind-finantele-publice-locale?pid=29475852&d=2023-12-25#p-29475852)*din Legea nr. 273/2006 privind finanțele publice locale, cu modificările și completările ulterioare; art. 454*[*lit. g)*](https://lege5.ro/App/Document/g43donzvgi/codul-fiscal-din-2015?pid=82439354&d=2023-12-25#p-82439354) *și art. 484*[*alin (1)*](https://lege5.ro/App/Document/g43donzvgi/codul-fiscal-din-2015?pid=82439736&d=2023-12-25#p-82439736)*din Legea nr. 227/2015 privind Codul Fiscal*

**II.3.5 Finanțarea serviciului de salubrizare**

*Finanțarea serviciului de salubrizare este prevăzută în Legea*[*nr. 101/2006*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?d=2023-12-25)*privind serviciul de salubrizare, cu modificările și completările ulterioare (Legea nr. 101/2006) la*[*art. 25*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?pid=68407462&d=2023-12-25#p-68407462) *și* [*26*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?pid=68407466&d=2023-12-25#p-68407466)*. Aceasta se realizează cu respectarea prevederilor legislației în vigoare privind finanțele publice locale, precum și cu respectarea următoarelor principii:*

*• recuperarea integrală prin tarife, taxe special sau subvenții de la bugetul local a costurilor de operare și a investițiilor pentru înființarea, reabilitarea și dezvoltarea sistemelor de salubrizare;*

*• menținerea echilibrului contractual.*

*Finanțarea serviciului de salubrizare se realizează prin tarife sau taxe speciale (art. 26,*[*alin. (1)*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?pid=68407467&d=2023-12-25#p-68407467)*al Legii nr. 101/2006 cu modificările și completările ulterioare), după cum urmează:*

*• taxe speciale, în cazul prestațiilor efectuate în beneficiul întregii comunități locale;*

*• taxe speciale, în cazul prestațiilor de care beneficiază individual, fără contract;*

*• tarife, în cazul prestațiilor de care beneficiază individual, pe bază de contract de prestare a serviciului de salubrizare.*

*Metodologia utilizată pentru stabilirea, ajustarea și modificarea tarifelor în ceea ce privește activitățile specifice serviciului de salubrizare este aprobată prin Ordinul Președintelui ANRSC*[*nr. 109/2007*](https://lege5.ro/App/Document/geytkobsha/ordinul-nr-109-2007-privind-aprobarea-normelor-metodologice-de-stabilire-ajustare-sau-modificare-a-tarifelor-pentru-activitatile-specifice-serviciului-de-salubrizare-a-localitatilor?d=2023-12-25)*. În conformitate cu prevederile Ordinului, autoritățile locale sunt singurele responsabile pentru aprobarea acestor tarife. Aceste tarife sunt ajustate sau modificate pe baza solicitărilor operatorilor, precum și în conformitate cu prevederile legale.*

*Finanțarea prin tarif presupune o legătură contractuală directă între utilizatorul individual, fie el persoană fizică sau persoană juridică și operatorul de colectare și transport. Operatorul încheie cu utilizatorul un contract de prestare întocmit în conformitate cu Contractul-cadru de prestare a serviciului de salubrizare a localităților aprobat prin Ordinul ANRSC*[*nr. 112/2007*](https://lege5.ro/App/Document/geytkobtge/ordinul-nr-112-2007-privind-aprobarea-contractului-cadru-de-prestare-a-serviciului-de-salubrizare-a-localitatilor?d=2023-12-25)*. Acest contract se încheie în baza contractului de delegare și a regulamentului-cadru al serviciului. Operatorul de colectare și transport facturează și încasează tariful direct de la utilizatorul cu care are încheiat contractul individual de prestare a serviciului de salubrizare și plătește mai departe costurile de gestionare a deșeurilor colectate (sortare, compostare, tratare mecano-biologică, depozitare), în cazul în care aceste activități sunt realizate de către alți operatori. Pentru fiecare activitate a serviciului de salubrizare există un tarif de operare. Metodologia utilizată pentru stabilirea, ajustarea și modificarea tarifelor în ceea ce privește activitățile specifice serviciului de salubrizare este aprobată prin Ordinul ANRSC*[*nr. 109/2007*](https://lege5.ro/App/Document/geytkobsha/ordinul-nr-109-2007-privind-aprobarea-normelor-metodologice-de-stabilire-ajustare-sau-modificare-a-tarifelor-pentru-activitatile-specifice-serviciului-de-salubrizare-a-localitatilor?d=2023-12-25)*.*

*În conformitate cu prevederii Legii nr. 101/2006, art. 26, alin. (1),*[*lit. c)*](https://lege5.ro/App/Document/gqydimzxgq/legea-serviciului-de-salubrizare-a-localitatilor-nr-101-2006?pid=68407470&d=2023-12-25#p-68407470)*, în cazul utilizatorilor care beneficiază de serviciu fără a avea contract individual, autoritatea publica locală (APL)* ***instituie o taxă care să acopere costurile cu prestarea serviciului****. Aceasta înseamnă că în cazul în care serviciul de salubrizare este plătit prin tarif, pentru utilizatorii care refuză să încheie contract cu operatorul va fi instituită taxă.*

***I. Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, prevede:***

*1. la art. 3* *alin. (2): Normele de tehnică legislativă se aplică, în mod corespunzător, ..., precum și la elaborarea și adoptarea actelor cu caracter normativ emise de autoritățile administrației publice locale. ….”;*

*2. la art. 42 alin. (4): „**La celelalte categorii de acte normative[[1]](#footnote-1) formula introductivă cuprinde autoritatea emitentă, denumirea generică a actului, în funcție de natura sa juridică, precum și temeiurile juridice pe baza și în executarea cărora actul a fost emis.”;*

*3. la art. 77: „Ordinele cu caracter normativ, … și alte asemenea acte … ale autorităților administrative autonome se emit numai pe baza și în executarea legilor, a hotărârilor și a ordonanțelor Guvernului. În formula introductivă a acestor acte normative vor fi cuprinse toate temeiurile juridice prevăzute la art. 42 alin. (4).”;*

*4. la art. 78: „Ordinele, instrucțiunile și alte asemenea acte trebuie să se limiteze strict la cadrul stabilit de actele pe baza și în executarea cărora au fost emise și nu pot conține soluții care să contravină prevederilor acestora.”;*

*5. la art. 81 alin. (1): „La elaborarea proiectelor de hotărâri … se va avea în vedere caracterul lor de acte subordonate legilor, hotărârilor și ordonanțelor Guvernului și altor acte de nivel superior.*

*(2) Reglementările cuprinse în hotărârile consiliilor locale ...nu pot contraveni Constituției României și reglementărilor din actele normative de nivel superior.”*

*6. la art. 82.: „În formula introductivă a proiectului de act normativ adoptat ... de autoritățile administrației publice locale se menționează, pe lângă temeiurile juridice, prevăzute la art. 42 alin. (4), și temeiul legal din art. 196 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare[[2]](#footnote-2), respectiv:*

„**În exercitarea atribuțiilor ce le revin, autoritățile administrației publice locale adoptă** sau emit, după caz, **acte administrative cu caracter normativ** sau individual, după cum urmează:

 a) **consiliul local** și consiliul județean **adoptă hotărâri**;

 b) primarul și președintele consiliului județean emit dispoziții.”

*7. la art. 83: „În vederea intrării lor în vigoare, actele normative adoptate de autoritățile administrației publice locale se aduc la cunoștință publică, în condițiile Legii nr. 215/2001, republicată, cu modificările și completările ulterioare\*), prin afișare în locuri autorizate și prin publicare într-un cotidian local de mare tiraj.”*

***II. Legea nr. 52/2003 privind transparența decizională în administrația publică, republicată, prevede:***

1. la art. 4: „*Autoritățile administrației publice obligate să respecte dispozițiile prezentei legi sunt:*

*b)* autoritățile administrației publice locale: … consiliile locale, primarii, …*.”*

*2. la art. 7: „(1) În cadrul procedurilor de elaborare a proiectelor de acte normative autoritatea administrației publice are obligația să publice un anunț referitor la această acțiune în site-ul propriu, să-l afișeze la sediul propriu, într-un spațiu accesibil publicului, și să-l transmită către mass-media centrală sau locală, după caz. Autoritatea administrației publice va transmite proiectele de acte normative tuturor persoanelor care au depus o cerere pentru primirea acestor informații.*

*(2) Anunțul referitor la elaborarea unui proiect de act normativ va fi adus la cunoștința publicului, în condițiile alin. (1), cu cel puțin 30 de zile lucrătoare înainte de supunerea spre avizare de către autoritățile publice. Anunțul va cuprinde: data afișării, o notă de fundamentare, o expunere de motive, un referat de aprobare privind necesitatea adoptării actului normativ propus, un studiu de impact și/sau de fezabilitate, după caz, textul complet al proiectului actului respectiv, precum și termenul-limită, locul și modalitatea în care cei interesați pot trimite în scris propuneri, sugestii, opinii cu valoare de recomandare privind proiectul de act normativ.*

*…………………………………………………………………………………………………*

*(4) La publicarea anunțului, autoritatea administrației publice va stabili o perioadă de cel puțin 10 zile calendaristice pentru proiectele de acte normative prevăzute la alin. (2), pentru a primi în scris propuneri, sugestii sau opinii cu privire la proiectul de act normativ supus dezbaterii publice.*

*(5) Propunerile, sugestiile sau opiniile cu privire la proiectul de act normativ supus dezbaterii publice se vor consemna într-un registru, menționându-se data primirii, persoana și datele de contact de la care s-a primit propunerea, opinia sau recomandarea.”*

**III. Rezumat-sinteză privind motivele pentru care prin prezenta plângere prealabilă se solicită abrogarea** ***Hotărârii Consiliului Local al Municipiului Târgoviște nr. 142 din 21/22 decembrie 2023 privind aprobarea taxei de salubrizare la nivelul Municipiului Târgoviște:***

1. **Prevederile art. 1 alin. (5) coroborate cu cele ale art. 31 alin. (2) din Constituția României, republicată, sunt pe deplin edificatoare asupra faptului că „*în România respectarea legilor este obligatorie*”, după cum „*Autoritățile publice, potrivit competențelor ce le revin, sunt obligate să asigure informarea corectă a cetățenilor asupra treburilor publice și asupra problemelor de interes personal*”**
2. Din formulările folosite de legiuitor la redactarea textelor art. 3, art. 42 alin. (2), art. 77, art. 80, art. 81, art. 82 și 83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, coroborate cu cele ale art. 2 alin. (1) din anexa nr. 1 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare, **rezultă, fără echivoc, caracterul obligatoriu pentru includerea tuturor temeiurilor juridice, aceasta obligație nefiind lăsată la latitudinea autorității administrației publice locale emitente.**
3. **Temeiurile juridice nu pot fi asimilate în nicio împrejurare cu simpla enumerare a denumirii actului normativ și a numărului acestuia.**
4. **Importanta motivării, prin menționarea tuturor temeiurilor juridice pe baza și în executarea cărora actul administrativ se adoptă/emite a fost reținută în mod constant și în practica judiciară a instanțelor de control, inclusiv cea a Înaltei Curți de Casație și Justiție, care au apreciat că este un element esențial ce reprezintă o condiție de valabilitate a actului administrativ.**
5. **Motivarea unui act administrativ nu poate fi limitată doar la temeiul legal prin care se stabilește competența emitentului, ci trebuie să conțină elementele de drept, respectiv toate temeiurile juridice care, pe de o parte, să permită destinatarilor să cunoască și să evalueze pe ce este fundamentat respectivul act administrativ, iar, pe de altă parte, să facă posibilă exercitarea controlului de legalitate de către prefect, precum și, acolo unde este cazul, de către instanța de judecată.**
6. **Actele administrative trebuie motivate suficient, complet și specific, motivarea fiind indispensabilă și obligatorie juridic.**
7. **In jurisprudența comunitara s**-**a reținut in mod constant că amploarea și detalierea motivării depind de natura actului administrativ adoptat sau emis, după caz, și de circumstanțele fiecărui caz, o motivare insuficientă sau greșită fiind considerată echivalenta cu lipsa motivării ceea ce duce la invaliditatea actului administrativ .**

Extras din **Carta drepturilor fundamentale a Uniunii Europene,** publicată în Jurnalul Oficial al Uniunii Europene, C 202/389, din 7 iunie 2016, pag. 389-405:

1. *Articolul 41*
2. **Dreptul la bună administrare**
3. (1)   Orice persoană are dreptul de a beneficia, în ce privește problemele sale, de un tratament imparțial, echitabil și într-un termen rezonabil din partea instituțiilor, organelor, oficiilor și agențiilor Uniunii.
4. (2)   Acest drept include în principal:
5. ........................................................................................................................

|  |  |
| --- | --- |
| (c) | obligația administrației de a-și motiva deciziile. |

Prin urmare, în considerarea celor de mai sus, *Hotărârea Consiliului Local al Municipiului Târgoviște nr. 142 din 21/22 decembrie 2023 privind aprobarea taxei de salubrizare la nivelul Municipiului Târgoviște*, **a fost adoptată cu nerespectarea prevederilor legale anterior menționate**, concluzionând în mod succint și fără echivoc, că aceasta:

1. nu a fost adoptată pe baza și în executarea legilor, acestea nefiind în mod explicit prevăzute în preambul, în unele cazuri făcându-se trimitere la întregul act normativ, ceea ce duce în derizoriu obligațiile izvorâte din lege privind motivarea actului administrativ;
2. nu respectă prevederile invocate la punctele I - III de mai sus, procedurile de transparență decizională „*fiind prezente, dar lipsesc cu desăvârșire*”, ceea ce arată gradul de îndepărtare față de lege ori de încălcare a acesteia.

 **Din reglementarea acestor prevederi legale mai sus arătate și conținutul Hotărârii Consiliului Local Nr. 142 din 22.12.2023 nu rezultă modalitatea și modul de calcul al acestei TAXE SPECIALE întemeiată, pe dispozițiile art. 484 din Cod fiscal.**

####  Prevederile art. 3 din Legea nr. 101/2006 prevăd că, Serviciul de salubrizare se organizează și funcționează pe baza următoarelor principii:

**a)** protecția sănătății populației;

**b)** autonomia locală și descentralizarea serviciilor;

**c)** responsabilitatea față de cetățeni;

**d)** conservarea și protecția mediului înconjurător;

**e)** asigurarea calității și continuității serviciului;

**f) tarifarea echitabilă, corelată cu calitatea și cantitatea serviciului prestat;**

**g)** nediscriminarea și egalitatea de tratament al utilizatorilor;

**h)** transparența, consultarea și antrenarea în decizii a cetățenilor;

**i)** administrarea corectă și eficientă a bunurilor din proprietatea publică sau privată a unităților administrativ-teritoriale și a banilor publici;

**j)** securitatea serviciului;

**k)** dezvoltarea durabilă.

Este evident că normele juridice stabilesc, pe de o parte, în cazul colectării deșeurilor menajere o tarifare echitabilă, corelată cu CANTITATEA și calitatea serviciilor prestate, nediscriminarea și egalitatea de tratament a utilizatorilor, aprobarea unei taxe pentru persoanele juridice noncasnice care nu beneficiază de un serviciu în funcție de cantitatea colectată, institute o discriminare.

 Mai mult, potrivit legislației în vigoare, taxele speciale se pot încasa doar de la persoanele care beneficiază de serviciul în cauză, ori prin determinarea unui taxe necorelate cu cantitatea de deșeuri preluată de la fiecare operator economic în modalitatea unei taxe fixe încalcă prevederile art. 3 lit. f), g) și h) din Legea nr. 101/2006, art. 30 alin. (1) și (6) din Legea nr. 273/2006, art. 484 alin. (1) și ( din Legea nr. 227/2015 privind Codul fiscal, cu modificările și completările ulterioare.

 Ori, taxa de salubrizare fiind deja stabilită, potrivit art. 6 alin. (1) lit. k) din Legea serviciului de salubrizare a localităților nr. 101/2006, această taxă mai poate fi doar ajustată sau modificată, nu restabilită ori dublată de o nouă taxă specială, legiuitorul instituind posibilitatea pentru autoritățile locale competente de a stabili mai întâi o singură taxă, nu mai multe taxe, ca pe parcurs, în funcție de contextul de fapt, economic și social legat în principal de co-contractanții cu care se efectuează serviciile de salubrizare, să se poată doar ajusta sau modifica taxa, ci nu taxele, deja existentă.

 Mai mult, din interpretarea istorico-teleologică a textelor legale ce stau la baza hotărârii, rezultă intenția legiuitorului de a da posibilitatea satisfacerii nevoilor și cerințelor comunităților locale printr-o singură metodă proporțională și previzibilă în concordanță cu situația de fapt și cea economică și socială, această metodă respectând și caracterul previzibilității prin instituirea unei singure taxe de salubrizare ce poate fluctua doar proporțional și la nevoie.

 Pe de altă parte, potrivit art. 484 alin. (1) și (2) din Leea nr. 227/2015 privind Codul fiscal, , și art. 30 alin. (3) din Legea nr. 273/2006 privind finanțele publice locale, cu modificările și completările ulterioare, se statuează că taxele speciale se pot institui doar în domeniile de activitate și condițiile ce urmează a fi stabilite, ci nu cele stabilite deja sau ce urmează a fi restabilite, precum și modul de organizare și funcționare a serviciilor publice de interes local, pentru care se propun taxele respective, ce nu sunt existente și stabilite deja.

 Cu toate acestea, autoritatea emitentă impune o nouă taxă de salubrizare cu caracter special, într-un domeniu de activitate deja existent și stabilit, cu mod de organizare și funcționare a serviciilor publice de interes local deja existent și stabilit, ce are de asemenea și o taxă existentă și stabilită ce mai poate fi doar ajustată sau modificată potrivit art. 6 alin. (1) lit. k din Legea serviciului de salubrizare a localităților nr. 101/2006, ci nu dublată pentru supra-taxare cu caracter excepțional pentru același serviciu de salubrizare în mod disproporționat față de aceleași persoane utilizatoare beneficiare ale serviciului luând în considerare situația de fapt, economică ți socială.

 Pentru aceste motive solicităm **revocarea** Hotărârii Consiliului Local Nr. 142 22.12./2023 prin care s-a instituit noua taxă specială de salubrizare și restabilirea situației anterioare.

 **În drept**, ne întemeiem prezenta contestație pe dispozițiile art. 30 alin. (5) din Legea nr. 273/2006 privind finanțele publice locale, cu modificările și completările ulterioare, și art. 7 alin. (1) și (11) din Legea contenciosului administrativ nr. 554/2004, cu modificările și completările ulterioare.

**Semnătura**,

**CONSILIULUI LOCAL AL MUNICIPIULUI TÂRGOVIȘTE**

1. În cazul de față act normativ este *Hotărârii Consiliului Local al Municipiului Târgoviște nr. 142 din 21/22 decembrie 2023 privind aprobarea taxei de salubrizare la nivelul Municipiului Târgoviște,* sesizat ca fiind ilegal. [↑](#footnote-ref-1)
2. Legea administrației publice locale nr. 215/2001 a fost abrogată prin art. 597 alin. (2) lit. e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, drept urmare trimiterea trebuie înțeleasă ca fiind făcută, implicit, la prevederile art. 196 alin. (1) din Codul administrativ, respectiv: [↑](#footnote-ref-2)